Yuɣal azekka-nni kan iruḥ, yenna-as : “ Axaṭer ur tt-tettawiḍ ara alamma txeddmeḍ akk curuṭagi ”. Azekka-nni kan iruḥ s aḥriq-nni ad yenqec, ad yenqec aḥriq, iruḥ yewwi-d agelzim, ad yenqec aḥriq-nni ad t-yeẓẓu, ad yekkes lexrif kullec ad yexddem deg yiwen n wass. Yuɣal truḥ tewwi-as lqut, lqut, lqut, truḥ tmeṭṭut-nni Ɛalǧiya-nni tenna-as : “ Iyya ad teččeḍ lqut a win yuran deg uqarru-iw, iya maci dayen ara ad txeddmeḍ kečč-nni ”. Tebren kan taxatemt, yewwa lexrif-nni, yeẓẓa aḥriq-nni, yenqec kullec, axaṭer ad iɛaddi baba-s tameddit, baba-s amek idyettruḥu, yettruḥu-d deg igenni, tagut d usigna, d asigna ula netta maḥsub yesɛa acu ixeddem, d asigna id-yettruḥu, ad iwali kullec, acu yellan akk ad iwali aḥriq-nni ma ur yexddim ara dɣa ad as-yini azekka-nni, azekka-nni ad as-yini dayen ur tt-tawwiḍ ara, yuɣal 110